**ELŐTERJESZTÉS**

**Velem községi Önkormányzat Képviselő-testülete**

**2016. november 30-i ülésének**

**6. napirendi pontjához**

**Tisztelt Képviselő-testület!**

**2017. január 1-jétől család- és gyermekjóléti központ csak járásszékhely települési önkormányzat fenntartásában működhet**, így a jelzett határidőig a jelenleg társulási fenntartásban működő család- és gyermekjóléti központok **át kell alakuljanak** olyan módon, hogy a család- és gyermekjóléti központok fenntartása a kötelezett települési önkormányzati fenntartásába kerüljön.

2017. január 1-től **Kőszeg támogatásra csak akkor lesz jogosult**, amennyiben a szolgáltatói nyilvántartásban a szükséges módosítások, vagy – amennyiben szükséges – az új bejegyzés **2017. január 1-jéig jogerőre emelkedik.** Egyebekben pedig csak attól az időponttól jogosult a támogatásra, amikor a bejegyzése jogerőre emelkedett.

A települési önkormányzatoknak lehetősége van ellátási szerződés útján is biztosítani az egyes feladatokat.

Velem községi Önkormányzat Képviselő-testülete 2016. november 3-án tartott testületi ülésén döntött a társulási megállapodás módosításáról és arról, hogy az étkeztetést, a házi segítségnyújtást, a védőnői és az iskola-egészségügyi ellátás részét képező védőnői ellátást Kőszeg Város Önkormányzata által kívánja ellátni. A feladatok ellátására Velem község Önkormányzata ellátási szerződést köt Kőszeg Város Önkormányzatával.

Kőszeg Város és Térsége Társulásra átruházott hatáskörök és feladatok 2017. január 1-től hatályos módosított társulási megállapodásából adódóan Velem községi Önkormányzat Szervezeti és működési Szabályzata 4. mellékletének 3.pontjában törlésre kerül az iskola-egészségügyi és védőnői feladatok ellátása, és szükséges a 4. és 6. pont hatályon kívül helyezése.

Kérem a T. Képviselő-testületet a rendelet-tervezet megtárgyalására és annak elfogadására.

Velem, 2016. november 24.

 A jegyző nevében:

 **Németh Melinda s.k.**

 kirendeltség-vezető

**ELŐZETES HATÁSVIZSGÁLATI LAP**

**Az Önkormányzat Szervezeti és Működési Szabályzatáról szóló 13/2013. (IX. 26.) önkormányzati rendelet módosításához**

**(a jogalkotásról szóló 2010. évi CXXX. törvény 17. §-a alapján)**

**A tervezett jogszabály várható következményei, különösen:**

**I. társadalmi hatásai:**

A tervezetnek társadalmi hatása nincs.

**II. gazdasági hatásai:**

A tervezetnek gazdasági hatása nincs.

**III. költségvetési hatásai:**

A tervezetnek költségvetési hatása nincs.

**IV. környezeti következményei:**

A tervezetnek környezeti következményei nincsenek.

**V. egészségi következményei:**

A tervezetnek egészségi következményei nincsenek.

**VI. adminisztratív terheket befolyásoló hatásai:**

A tervezetnek adminisztratív terheket befolyásoló hatása minimális.

**VII. megalkotásának szükségessége:**

Az Országgyűlés megalkotta Magyarország 2017. évi központi költségvetésének megalapozásáról szóló 2016. évi LXVII. törvényt, melynek 50§-a módosította a gyermekek védelméről és a gyámügyi igazgatásról szóló 1997. évi XXXI. törvény 40/A bekezdését. A jogszabály módosítás alapján 2017. január 1-jétől család- és gyermekjóléti központ csak járásszékhely települési önkormányzat fenntartásában működhet, így a jelzett határidőig a jelenleg társulási fenntartásban működő család- és gyermekjóléti központok át kell hogy alakuljanak, emiatt szükséges az SZMSZ módosítása.

**VIII. a jogalkotás elmaradásának várható következményei:**

Egyes rendelkezések módosításának elmaradása jogszabálysértést eredményez és a Kormányhivatal törvényességi intézkedését vonja maga után.

**IX. alkalmazásához szükséges személyi, szervezeti, tárgyi és pénzügyi feltételek:**

Az eddigiekhez képest nem igényel többlet feltételt.

Velem községi Önkormányzat Képviselő-testületének

…/2016. (…..) önkormányzati rendelete

az Önkormányzat Szervezeti és Működési Szabályzatáról szóló

13/2013. (IX. 26.) önkormányzati rendelet módosításáról

Velem községi Önkormányzat Képviselő-testületének az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

 **1. §**

Velem községi Önkormányzat Képviselő-testületének az Önkormányzat Szervezeti és Működlési Szabályzatáról szóló 13/2013. (IX.26.) önkormányzati rendelete (a továbbiakban: Rendelet) 4. melléklet 3. pontja helyébe a következő rendelkezés lép:

„Központi orvosi ügyeleti feladatok ellátása.”

 **2. §**

Hatályát veszti a Rendelet 4. melléklet 4. és 6. pontja.

**3. §**

Ez a rendelet 2017. január 1-jén lép hatályba és az azt követő napon hatályát veszti.

Velem, 2016. november 30.

 **Szél Józsefné Dr. Zalán Gábor**

 polgármester jegyző